Na podlagi 15. člena  Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) ministrica za izobraževanje, znanost in šport izdaja

ODREDBO
 o sprejetju izobraževalnih programov srednjega poklicnega izobraževanja 


1. člen

Na podlagi sklepa Strokovnega sveta Republike Slovenije za poklicno in strokovno izobraževanje, sprejetega na 165. seji dne 23. 2. 2018, se sprejmeta naslednja prenovljena programa srednjega poklicnega izobraževanja:
· Slikopleskar/črkoslikar, ki nadomešča obstoječi program objavljen v Uradnem listu RS št. 95/09 in 
· Strojni mehanik, ki nadomešča obstoječi program objavljen v Uradnem listu RS št. 4/16.
2. člen

(1) Ministrstvo za izobraževanje, znanost in šport objavi na svoji spletni strani. 
(2) Izobraževalna programa iz prejšnjega člena se začneta izvajati s šolskim letom 2018/2019.

3. člen

Ta odredba začne veljati naslednji dan po objavi v Uradnem listu Republike Slovenije.

